**เพลง ค่าแห่งเรา**

อันก้อนมณี มีค่าปานใด เราพอรู้ได้ จะให้สมค่า ต้องเจียระไน

แม้ดินโคลน ตม ยังสร้างค่าได้ หากมีหัวใจ สร้างค่าแห่งดิน

ทุ่มเททั้งกายและสุดหัวใจ เพื่อสร้างคุณค่า เพื่อจะได้มา ดั่งตั้งใจ

จาก ดินโคลนตม จึงสร้างค่าได้ เพราะด้วยหัวใจสร้าง..สรรค์

\*\*ฉัน..ถูกเติมแต่ง จากแหล่งศึกษา หลายปีผ่านมา เพิ่มค่าตัวฉัน

อา..ชีวศึกษาแม่สายนามนั้น เฝ้าปลูกเฝ้าปั้นเจียระไน

ฉันจึงมีค่าทั้งกายและใจ สุดแสนสง่า สรรพวิชาอีกมากมาย

แม้นจำใจลา แหล่งรักนี้ไป ขอบคุณที่ให้ “ค่าแห่งเรา”

**มาร์ช ..อาชีวศึกษาแม่สาย**

พวกเราอาชีวศึกษาแม่สาย เราหญิงชายต่างรักสามัคคี

รวมพลังสรรสร้างความดี รักศักดิ์ศรียึดมั่นคุณธรรม

ก้าวไปเรียนรู้สู่งาน คุณธรรมพัฒนากาย ใจ

เรียนให้รู้วิชาการเก่งเกินใคร พลานามัยแข็งแกร่งทั้งกายใจ

มาพวกเราอาชีวะศึกษาแม่สาย ทั้งหญิงชายจับมือกันมั่น

รักษาเกียรติ รักชื่อสถาบัน ร่วมสร้างฝันสร้างอนาคตเรา

ใฝ่เรียน ใฝ่รู้ สู่งาน วิชาการเรียนรู้ร่ำไป

คุณธรรม ศีลธรรม ประจำใจ รักษาวินัยพัฒนาตัวตน

**ก้าวไป**

**(ญ)**ก้าวไปสู่จุดมุ่งหมายที่เธอฝันใฝ่ ด้วยดวงใจ

ที่เปี่ยมล้นพลังศรัทธา

**(ช)**จงก้าวไป ตามหาความฝันยิ่งใหญ่ ด้วยดวงใจ มั่นคงในความดี

ไม่ย่อท้อ เมื่อพบกับความลำเค็ญ ไม่ละเว้น ทำความดี....เสมอไป อดทน ก้าวไป ดั่งที่ใจต้องการ ทุกสิ่งนั้นสำเร็จ ที่ใจของเธอ

**(ช)**จงก้าวไป ด้วยดวงใจ เข้มแข็งและแกร่ง คลื่นลมแรง

ไม่สะท้านสู้ทนฝ่าฟัน

**(ญ)**หากวันใด ท้อแท้และหมดพลัง เธอก็ยัง มีฉัน ร่วมสู้เคียงเธอ

ฉันจะขอ เป็นกำลังใจ ให้เธอ แล้วอย่าเผลอหลงและลืม ฉันไป

ให้วันนั้น เหมือนวันนี้ **วันที่ร่วม ฝ่าฟัน**

**ให้เธอฉัน ผูกพันเช่นนี้เสมอไป**